Tsunamipuin op Mars dui op waterryke verlede | Maroela Media
Die "vingerafdruk-terrein" wat die tsunami agtergelaat het (JGR-Planets)
Reuse tsunami's het waarskynlik drie miljard jaar gelede formasies op Mars, wat soos vingerafdrukke lyk, veroorsaak.
Dié ontdekking beteken daar moes 'n see, wat ongeveer 'n vyfde van die rooi planeet se oppervlak bedek het, bestaan het.
Volgens wetenskaplikes onder leiding van François Costard, is die tsunami's waarskynlik veroorsaak toe 'n asteroïde in die see op Mars geval en die Lomonosov-krater veroorsaak het. Dié krater is 70 kilometer in deursnee.
Die aanvanklike golf sou 300 meter hoog wees en teen 60 meter per sekonde na die kus beweeg het. Die puin strek tot 170 kilometer van die kus af.